UNDANG-UNDANG MALAYSIA VERSI DALAM TALIAN TEKS CETAKAN SEMULA YANG KEMAS KINI Akta 341 AKTA PERKHIDMATAN BOMBA 1988 Sebagaimana pada 1 Oktober 2018
2 AKTA PERKHIDMATAN BOMBA 1988 Tarikh Perkenan Diraja ... ... ... 11 Mei 1988 Tarikh penyiaran dalam Warta ... ... 9 Jun 1988 Kali terakhir dipinda oleh Akta A1568 yang mula berkuat kuasa pada ... ... ... 1 September 2018 CETAKAN SEMULA YANG TERDAHULU Cetakan Semula Yang Pertama ... ... ... ... 2009
Seksyen 1. 2. 3. 4. 4A. 4B. 4C. 4D. 5. 6. 7. 7A. 7B. Perkhidmatan Bomba 3 UNDANG-UNDANG MALAYSIA Akta 341 AKTA PERKHIDMATAN BOMBA 1988 SUSUNAN SEKSYEN BAHAGIAN I PERMULAAN Tajuk ringkas dan permulaan kuat kuasa Tafsiran BAHAGIAN II PENTADBIRAN Jabatan Bomba dan Penyelamat dan pegawainya Pegawai Bomba Bantuan Pegawai Bomba Sukarela Penubuhan Pasukan Bomba Sukarela Pendaftar, Timbalan Pendaftar dan Penolong Pendaftar Rayuan Tugas Jabatan Bomba dan Penyelamat Pakaian seragam dan kad pengenalan diri Penjalanan kuasa dan pelaksanaan tugas Pengurniaan pingat atau pangkat kehormat Perintah tetap
4 Undang-Undang Malaysia AKTA 341 BAHAGIAN III PENGHAPUSAN BAHAYA KEBAKARAN Seksyen 8. Notis menghapuskan bahaya kebakaran 9. Kuasa Ketua Pengarah untuk menghapuskan bahaya kebakaran di premis kosong atau tidak didiami 10. Kesalahan kerana tidak mematuhi notis menghapuskan bahaya kebakaran 11. Kuasa Ketua Pengarah untuk menghapuskan bahaya kebakaran apabila notis menghapuskan bahaya kebakaran tidak dipatuhi 12. Kuasa Ketua Pengarah untuk menghapuskan bahaya kebakaran dalam kes mendesak 13. Perintah tutup 14. Rayuan terhadap perintah tutup atau keengganan membuat perintah tutup 15. Pelupusan harta yang dipindahkan oleh Ketua Pengarah 16. Mendapatkan kembali perbelanjaan yang dilakukan dalam menjalankan kerja di bawah seksyen 11 17. Mendapatkan kembali perbelanjaan yang dilakukan dalam menjalankan kerja di bawah seksyen 12 18. Kuasa Pegawai Bomba atau Pegawai Bomba Bantuan semasa kebakaran 18A. Kuasa mendapatkan maklumat 19. Kuasa Pegawai Bomba semasa kecemasan yang tidak melibatkan kebakaran 20. Perlindungan Pegawai Bomba, Pegawai Bomba Bantuan dan Pegawai Bomba Sukarela 21. Kerugian disebabkan kebakaran hendaklah termasuk kerosakan akibat daripada menentang kebakaran BAHAGIAN IV AIR DAN PILI BOMBA 22. Penstoran air dalam premis untuk tujuan menentang kebakaran 23. Notis bagi kerja yang menjejaskan pili bomba 24. Kewajipan pihak berkuasa air memberitahu Pengarah Negeri tentang apa-apa tindakan yang menjejaskan aliran air ke pili bomba 25. Kuasa memasang plat tempat pili bomba
Perkhidmatan Bomba 5 Seksyen 26. Menyembunyikan dan menyalahgunakan pili bomba BAHAGIAN V PERAKUAN BOMBA 27. Kuasa Ketua Pengarah untuk menentukan dan menetapkan penggunaan, saiz, atau tempat, tertentu sesuatu premis 27A. Organisasi keselamatan kebakaran di premis ditetapkan 28. Keperluan bagi perakuan bomba 29. Permohonan dan pengeluaran perakuan bomba 30. Bentuk perakuan bomba 31. Menetapkan fi bagi pengeluaran perakuan bomba 32. Perubahan keadaan yang menjejaskan kecukupan kelengkapan menentang kebakaran atau pepasangan keselamatan kebakaran 33. Kesalahan berhubungan dengan perakuan bomba 34. Hak merayu 35. Kuasa mahkamah melarang atau menyekat penggunaan premis tertentu 35A. Kuasa Ketua Pengarah untuk memerintahkan kegiatan dihentikan dalam kes mendesak 35B. Rayuan terhadap perintah Ketua Pengarah supaya menghentikan kegiatan 36. Rayuan terhadap perintah larangan atau keengganan membuat perintah larangan BAHAGIAN VI PENGUATKUASAAN 37. Penguatkuasaan Akta 38. Kuasa untuk masuk 39. Sekatan ke atas pendedahan maklumat 40. Kuasa untuk menangkap tanpa waran 41. Kuasa bagi penyiasatan
6 Undang-Undang Malaysia AKTA 341 Seksyen 42. Kuasa menghendaki kehadiran saksi 43. Pemeriksaan saksi 44. Penjalanan pendakwaan BAHAGIAN VII SIASATAN TENTANG KEBAKARAN 45. Suruhanjaya Siasatan Kebakaran 46. Mengambil milikan premis dan harta lain yang telah dirosakkan atau dimusnahkan oleh api 47. Kehadiran tanpa kebenaran dalam premis yang telah diambil milikan di bawah seksyen 46 BAHAGIAN VIII KUMPULAN WANG KEBAJIKAN 48. Penubuhan Kumpulan Wang 48A. Jawatankuasa Kumpulan Wang Kebajikan Jabatan Perhidmatan Bomba 48B. Wang bagi Kumpulan Wang hendaklah diperdapatkan hanya dengan kebenaran 49. Pentadbiran dan penggunaan Kumpulan Wang BAHAGIAN IX PELBAGAI 50. Tugas khas dan perbelanjaannya 51. Mengganggu Pegawai Bomba, Pegawai Bomba Bantuan atau Pegawai Bomba Sukarela dalam melaksanakan tugasnya 52. Kegagalan mematuhi arahan 53. Pemakaian pakaian seragam tanpa kebenaran 54. Pemalsuan dokumen, pernyataan palsu, dsb. 55. Kesalahan berkenaan dengan penggera kebakaran 56. Memberi laporan palsu mengenai kebakaran
Perkhidmatan Bomba 7 Seksyen 57. Kesalahan oleh pertubuhan perbadanan 58. Penalti am 59. Mengkompaun kesalahan 60. Kuasa memakai Akta bagi vesel dan struktur boleh alih 61. Penyampaian notis dan dokumen lain 61A. Kewajipan untuk memberitahu jika berlakunya kebakaran 62. Kuasa membuat peraturan-peraturan 63. Pemansuhan JADUAL PERTAMA JADUAL KEDUA
UNDANG-UNDANG MALAYSIA Akta 341 AKTA PERKHIDMATAN BOMBA 1988 Suatu Akta untuk membuat peruntukan yang perlu untuk Jabatan Bomba dan Penyelamat berfungsi dengan berkesan dan cekap, untuk melindungi manusia dan harta daripada risiko kebakaran atau kecemasan dan untuk tujuan yang berkaitan dengannya. [1 Januari 1989, P.U. (B) 701/1988] MAKA INILAH DIPERBUAT UNDANG-UNDANG oleh Seri Paduka Baginda Yang di-Pertuan Agong dengan nasihat dan persetujuan Dewan Negara dan Dewan Rakyat yang bersidang dalam Parlimen, dan dengan kuasa daripadanya seperti berikut: BAHAGIAN I PERMULAAN Tajuk ringkas dan permulaan kuat kuasa 1. (1) Akta ini bolehlah dinamakan Akta Perkhidmatan Bomba 1988. (2) Akta ini hendaklah mula berkuat kuasa pada tarikh yang ditetapkan oleh Menteri melalui pemberitahuan dalam Warta; dan tarikh yang berlainan boleh ditetapkan bagi mula berkuat kuasanya Akta ini, ini, atau peruntukan yang berlainan dalam Akta masing-masing, di Semenanjung Malaysia, Sabah dan Sarawak. 9
10 Undang-Undang Malaysia AKTA 341 Tafsiran 2. Dalam Akta ini, melainkan jika konteksnya menghendaki makna yang lain - "Akta ini" termasuklah peraturan-peraturan dan perundangan subsidiari lain yang dibuat di bawah Akta ini; "bahaya kebakaran" ertinya - (a) apa-apa pengubahan menyalahi undang-undang pada mana-mana bangunan yang mungkin menjadikan pelepasan diri dari mana-mana bahagiannya sekiranya berlaku kebakaran pada materialnya lebih sukar atau kurang mudah daripada yang sepatutnya jika pengubahan itu tidak dibuat; (b) kesesakan mana-mana tempat hiburan awam atau perhimpunan awam yang mungkin menjadikan pelepasan diri dari mana-mana bahagiannya sukar sekiranya berlaku kebakaran; (c) apa-apa pengalihan dari, atau tidak terdapatnya dalam, mana-mana bangunan apa-apa kelengkapan menentang kebakaran atau pepasangan keselamatan kebakaran yang dikehendaki oleh undang-undang supaya diadakan di dalam bangunan itu; (d) adanya di dalam atau di luar mana-mana bangunan apa- apa kelengkapan menentang kebakaran atau pepasangan keselamatan kebakaran atau apa-apa kemudahan, yang dipasang mengikut kehendak mana-mana undang-undang bertulis atau sebagaimana yang dikehendaki oleh Jabatan Bomba dan Penyelamat, yang tidak berada dalam keadaan baik; (e) jalan keluar yang tidak mencukupi dari mana-mana bahagian sesuatu bangunan ke mana-mana tempat, sama ada di dalam atau di luar bangunan itu, yang memberikan perlindungan kepada orang sekiranya berlaku kebakaran; atau
Perkhidmatan Bomba 11 (f) apa-apa perkara atau hal keadaan lain yang pada materialnya meningkatkan kemungkinan berlakunya kebakaran atau bahaya kepada nyawa atau harta akibat daripada berlakunya kebakaran, atau yang pada materialnya akan mengganggu Jabatan Bomba dan Penyelamat dalam menjalankan tugasnya sekiranya berlaku kebakaran; "bencana" ertinya suatu kejadian yang nyawa atau harta terancam atau mungkin akan terancam; "ditetapkan" ertinya ditetapkan oleh peraturan-peraturan yang dibuat di bawah Akta ini; "Jawatankuasa" ertinya Jawatankuasa Kumpulan Wang Kebajikan Jabatan Perkhidmatan Bomba yang ditubuhkan di bawah seksyen 48A; "kelengkapan menentang kebakaran atau pepasangan keselamatan kebakaran" ertinya apa-apa kelengkapan atau pepasangan bagi - (a) memadam, menentang, mencegah, atau mengehadkan kebakaran; (b) memberi amaran tentang sesuatu kebakaran; (c) mengadakan laluan masuk ke mana-mana premis atau tempat atau ke mana-mana bahagiannya untuk tujuan memadam, menentang, mencegah, atau mengehadkan kebakaran; (d) mengadakan bekalan kuasa kecemasan sekiranya berlaku gangguan kuasa biasa; (e) mengadakan lampu kecemasan untuk tujuan melepaskan diri dari bangunan; (f) menunjukkan arah ke suatu laluan kecemasan atau tempat berlindung;
12 Undang-Undang Malaysia AKTA 341 (g) mengadakan jalan keluar yang cukup dan selamat untuk tujuan pengungsian atau pengeluaran penghuni sekiranya berlaku kebakaran; atau (h) mengawal merebaknya asap akibat daripada kebakaran; "kenderaan" mempunyai erti yang diberikan kepadanya dalam Akta Pengangkutan Jalan 1987 [Akta 333]; "Ketua Pengarah" ertinya Ketua Pengarah Bomba dan Penyelamat yang dilantik menurut subseksyen 3(2); "Kumpulan Wang" ertinya Kumpulan Wang Kebajikan Jabatan Perkhidmatan Bomba yang ditubuhkan di bawah seksyen 48; "langgaran" termasuklah kegagalan mematuhi, dan "melanggar" mempunyai makna yang bersamaan; "mahkamah" ertinya mahkamah Majistret Kelas Satu; "Negeri" termasuklah Wilayah Persekutuan; "notis" ertinya suatu notis bertulis; "Pasukan Bomba Sukarela" ertinya Pasukan Bomba Sukarela yang ditubuhkan di bawah seksyen 4B; "Pegawai Bomba" ertinya orang yang diambil khidmat dalam Jabatan Bomba dan Penyelamat bagi melaksanakan tugas yang pada melaksanakannya dia dikehendaki atau dibenarkan memakai pakaian seragam; "Pegawai Bomba Bantuan" ertinya seorang Pegawai Bomba Bantuan yang dilantik di bawah seksyen 4; "pegawai diberi kuasa" ertinya Ketua Pengarah dan mana-mana Pegawai Bomba atau Pegawai Bomba Bantuan yang diberi kuasa oleh Ketua Pengarah secara bertulis untuk bertindak di bawah peruntukan Akta ini;
Perkhidmatan Bomba 13 "Pegawai Kanan Bomba" ertinya seorang Pegawai Bomba daripada apa-apa pangkat dari dan termasuk Ketua Pengarah ke bawah hingga dan termasuk Penolong Penguasa Bomba; "pemunya", berhubungan dengan mana-mana premis, ertinya - (a) tuan punya berdaftar premis itu; (b) jika tuan punya berdaftar premis itu tidak dapat dikesan, ejennya atau pemegang amanahnya; (c) jika tuan punya berdaftar premis itu telah mati, wakil dirinya di sisi undang-undang; (d) jika tiada mana-mana orang yang disebut dalam perenggan (a), (b) dan (c), orang yang pada masa ini menerima sewa premis itu, sama ada bagi dirinya sendiri atau sebagai ejen atau pemegang amanah seorang yang lain atau sebagai seorang penerima, atau yang sepatutnya menerima sewa itu jika premis itu disewakan; "Pendaftar" ertinya Ketua Pengarah; "Pengarah" termasuklah Pengarah Negeri; "Pengarah Negeri" ertinya Pengarah Bomba dan Penyelamat yang dilantik untuk sesuatu Negeri menurut subseksyen 3(3); "perakuan bomba" ertinya perakuan bomba yang dikeluarkan oleh Ketua Pengarah di bawah subseksyen 29(4); "perintah tutup" ertinya suatu perintah yang dibuat di bawah seksyen 13 yang melarang apa-apa penggunaan sesuatu premis yang sebagaimana penggunaannya boleh pada materialnya meningkatkan kemungkinan terjadinya kebakaran atau bahaya kepada nyawa atau harta akibat daripada berlakunya kebakaran di dalam atau ke atas premis itu atau premis lain; yang dinyatakan dalam perintah itu,
14 Undang-Undang Malaysia AKTA 341 "pihak berkuasa air" ertinya mana-mana orang atau badan yang diberi kuasa atau dikehendaki di bawah mana-mana undang-undang bertulis untuk membekalkan air dan mengenakan caj bagi bekalan tersebut; "premis" termasuklah mesuaj, rumah, bangunan atau bahagian sesuatu bangunan, tanah, tenemen, isemen dan hereditamen daripada apa-apa pemegangan, sama ada terbuka atau terkepung, sama ada terdapat binaan atau tidak, sama ada awam atau persendirian, dan sama ada disenggara di bawah kuasa berkanun atau tidak; "premis ditetapkan" ertinya premis yang penggunaan, saiz, atau tempatnya, telah ditetapkan di bawah seksyen 27 bagi maksud pengeluaran perakuan bomba; "tugas khas" ertinya apa-apa tugas atau perkhidmatan yang diberikan oleh mana-mana Pegawai Bomba, Pegawai Bomba Bantuan atau Pegawai Bomba Sukarela, selain tugas menentang kebakaran atau kecemasan, sebagaimana yang dibenarkan oleh Ketua Pengarah di bawah seksyen 50; "vesel" termasuklah setiap jenis vesel stim atau layar, hulk, jong, bot, sampan atau apa-apa jenis rakit yang digunakan untuk mengangkut orang atau benda melalui air atau untuk penstoran. BAHAGIAN II PENTADBIRAN Jabatan Bomba dan Penyelamat dan pegawainya 3. (1) Maka hendaklah ada suatu Jabatan Bomba dan Penyelamat bagi Persekutuan. (2) Maka hendaklah ada seorang Ketua Pengarah Bomba dan Penyelamat dan beberapa orang Timbalan Ketua Pengarah Bomba dan Penyelamat, Pengarah Bomba dan Penyelamat, dan Pegawai Kanan Bomba serta Pegawai Bomba lain sebagaimana yang perlu bagi Jabatan itu berfungsi dengan berkesan dan cekap.
Perkhidmatan Bomba 15 (3) Maka hendaklah ada seorang Pengarah Bomba dan Penyelamat bagi setiap Negeri dalam Malaysia. (4) Pelantikan Ketua Pengarah dan tiap-tiap Timbalan Ketua Pengarah dan Pengarah hendaklah disiarkan dalam Warta. (5) Tiap-tiap Pegawai Bomba hendaklah tertakluk kepada kawalan dan arahan Ketua Pengarah. (6) Pangkat Pegawai Bomba, Pegawai Bomba Bantuan dan Pegawai Bomba Sukarela adalah seperti yang dinyatakan dalam Jadual Kedua. (7) Menteri boleh, melalui perintah yang disiarkan dalam Warta, meminda Jadual Kedua. Pegawai Bomba Bantuan 4. (1) Ketua Pengarah boleh, dengan persetujuan Menteri, melantik beberapa orang Pegawai Bomba Bantuan bagi setiap Negeri atas apa-apa terma dan syarat sebagaimana yang ditetapkan. (1A) Ketua Pengarah boleh menaikkan pangkat Pegawai Bomba Bantuan. (2) Pegawai Bomba Bantuan tidak boleh dibayar apa-apa saraan selain apa-apa elaun sebagaimana yang ditetapkan oleh Menteri dengan persetujuan Menteri Kewangan. (3) Pegawai Bomba Bantuan hendaklah tertakluk kepada kawalan dan arahan langsung Pengarah Negeri masing-masing. (4) Seseorang Pegawai Bomba Bantuan hendaklah disifatkan sebagai pekhidmat awam dalam erti Kanun Keseksaan [Akta 574]. Pegawai Bomba Sukarela 4A. (1) Ketua Pengarah boleh, dengan persetujuan Menteri, melantik beberapa orang Pegawai Bomba Sukarela atas apa-apa terma dan syarat sebagaimana yang ditetapkan.
16 Undang-Undang Malaysia AKTA 341 (2) Ketua Pengarah boleh menaikkan pangkat Pegawai Bomba Sukarela. (3) Ketua Pengarah boleh menamatkan pelantikan yang dibuat di bawah subseksyen (1). (4) Pegawai Bomba Sukarela tidak boleh dibayar apa-apa saraan selain apa-apa elaun sebagaimana yang ditetapkan oleh Menteri, dengan persetujuan Menteri Kewangan. (5) Pegawai Bomba Sukarela hendaklah tertakluk kepada kawalan dan arahan langsung Ketua Pengarah. Penubuhan Pasukan Bomba Sukarela 4B. (1) Suatu Pasukan Bomba Sukarela yang mengandungi sekurang-kurangnya dua orang Pegawai Bomba Sukarela boleh memohon untuk didaftarkan dengan Pendaftar. (2) Pendaftar boleh, selepas menimbangkan permohonan di bawah subseksyen (1), meluluskan atau menolak permohonan itu. (3) Pendaftar hendaklah, apabila meluluskan pendaftaran Pasukan Bomba Sukarela, menetapkan suatu kawasan jagaan kepada Pasukan Bomba Sukarela. (4) Bagi maksud seksyen ini, "kawasan jagaan" ertinya suatu kawasan yang penyelamatan dan bantuan disediakan sekiranya berlaku kebakaran. Pendaftar, Timbalan Pendaftar dan Penolong Pendaftar 4C. (1) Pendaftar hendaklah menyenggara suatu daftar Pegawai Bomba Sukarela dan suatu daftar Pasukan Bomba Sukarela. (2) Daftar itu hendaklah mengandungi -
Perkhidmatan Bomba 17 (a) nama dan apa-apa butiran lain sebagaimana yang dikehendaki oleh Pendaftar bagi tiap-tiap Pegawai Bomba Sukarela yang dilantik dan tiap-tiap Pasukan Bomba Sukarela yang berdaftar dan kawasan jagaannya; dan (b) nama dan apa-apa butiran lain sebagaimana yang dikehendaki oleh Pendaftar bagi tiap-tiap Pegawai Bomba Sukarela yang pelantikannya ditamatkan dan tiap-tiap Pasukan Bomba Sukarela yang pendaftarannya telah dibatalkan. (3) Pendaftar boleh melantik seorang Timbalan Pendaftar dan beberapa orang Penolong Pendaftar dari kalangan Pegawai Bomba yang hendaklah tertakluk kepada arahan dan kawalan Pendaftar. (4) Pendaftar hendaklah mempunyai kuasa dan menjalankan fungsi yang diberikan kepadanya oleh Akta ini, dan semasa ketiadaannya kuasa dan fungsi itu boleh dijalankan oleh Timbalan Pendaftar. atau Penolong Pendaftar boleh menjalankan semua kuasa dan fungsi yang diberikan kepada Pendaftar oleh atau di bawah Akta ini, tertakluk kepada apa-apa sekatan yang boleh dikenakan oleh Pendaftar. (5) Timbalan Pendaftar Rayuan 4D. Apabila suatu pelantikan seorang Pegawai Bomba Bantuan atau Pegawai Bomba Sukarela ditamatkan oleh Ketua Pengarah, suatu rayuan sebagaimana yang ditetapkan, boleh dibuat kepada Menteri. Tugas Jabatan Bomba dan Penyelamat 5. (1) Tugas Jabatan Bomba dan Penyelamat hendaklah termasuk - (a) mengambil langkah yang sah bagi -
18 Undang-Undang Malaysia AKTA 341 (i) memadam, menentang, mencegah, dan mengawal kebakaran; (ii) melindungi nyawa dan harta sekiranya berlaku kebakaran; (iii) menentukan jalan keluar kebakaran, penyenggaraannya, dan pengawalseliaannya yang sempurna; dan adanya (iv) menentukan adanya jalan keluar yang cukup dari sekiranya berlaku ditetapkan semua premis kebakaran; (b) menjalankan penyiasatan tentang sebab, punca, dan hal keadaan kebakaran; dan (c) melaksanakan termasuk perlindungan nyawa dan harta semasa berlakunya apa-apa bencana. khidmat kemanusiaan, Jabatan Bomba dan Penyelamat boleh, selain tugasnya di bawah subseksyen (1), melaksanakan apa-apa tugas lain yang dipertanggungkan kepadanya oleh undang-undang atau sebagaimana yang diarahkan oleh Menteri supaya dilaksanakannya. (2) Pakaian seragam dan kad pengenalan diri 6. (1) Tiap-tiap Pegawai Bomba, Pegawai Bomba Bantuan dan Pegawai Bomba Sukarela hendaklah dibekalkan dengan pakaian seragam dan tanda pangkat sebagaimana yang ditetapkan oleh Menteri. (2) Tiap-tiap Pegawai Bomba dan Pegawai Bomba Bantuan hendaklah dibekalkan dengan kad pengenalan diri mengikut bentuk yang ditetapkan.
Perkhidmatan Bomba 19 Penjalanan kuasa dan pelaksanaan tugas 7. (1) Kuasa dan tugas Ketua Pengarah di bawah subseksyen 4(1), 22(1), seksyen 29, 35A, 46 dan 50 boleh, tertakluk kepada kawalan dan arahan Ketua Pengarah, dijalankan atau dilaksanakan oleh seorang Pengarah Negeri, tetapi penjalanan dan pelaksanaan kuasa dan tugas tersebut oleh Pengarah Negeri hendaklah terhad kepada Negeri yang dia dilantik melainkan Ketua Pengarah, melalui pemberitahuan dalam Warta, meluaskan bidang kuasanya secara am berkenaan dengan kuasa dan tugas tersebut atau mana-mana daripadanya kepada sesuatu Negeri atau Negeri-Negeri lain atau bahagiannya. (2) Tertakluk kepada peruntukan subseksyen (1) dan tertakluk kepada apa-apa syarat atau sekatan yang difikirkan patut oleh Ketua Pengarah, Ketua Pengarah boleh, secara bertulis, mewakilkan penjalanan mana-mana kuasanya atau pelaksanaan mana-mana tugasnya di bawah Akta ini kepada mana-mana Pegawai Bomba, dan jika Ketua Pengarah bertindak di bawah subseksyen ini, dia hendaklah menyatakan had kawasan dan tempoh masa bidang kuasa yang diwakilkan. (3) Penjalanan kuasa atau pelaksanaan tugas yang diwakilkan di bawah subseksyen (2) hendaklah tertakluk kepada kawalan dan arahan Ketua Pengarah. Pengurniaan pingat atau pangkat kehormat 7A. Ketua Pengarah boleh menentukan perkara yang berhubungan dengan pengurniaan pingat atau pangkat kehormat kepada mana-mana orang yang difikirkannya sesuai. Perintah tetap 7B. Ketua Pengarah boleh mengeluarkan perintah tetap bagi kawalan, arahan dan maklumat am Pegawai Bomba, Pegawai Bomba Bantuan dan Pegawai Bomba Sukarela di bawah Akta ini.
20 Undang-Undang Malaysia AKTA 341 BAHAGIAN III PENGHAPUSAN BAHAYA KEBAKARAN Notis menghapuskan bahaya kebakaran 8. (1) Ketua Pengarah, jika berpuas hati adanya apa-apa bahaya kebakaran di dalam mana-mana premis, boleh menyampaikan - (a) kepada orang yang disebabkan perbuatan, kemungkiran, atau pembiarannya bahaya kebakaran itu timbul atau berterusan, jika dia adalah penghuni premis itu pada masa notis itu hendak disampaikan; atau (b) jika orang yang disebabkan perbuatan, kemungkiran, atau timbul atau pembiarannya bahaya kebakaran berterusan bukannya penghuni premis itu pada masa notis itu hendak disampaikan atau tidak diketahui, kepada pemunya premis tersebut; atau itu (c) jika pemunya premis itu tidak dapat dipastikan atau dijumpai dengan mudahnya atau tidak berada di Malaysia, kepada penghuni premis itu, tanpa mengira sama ada dia adalah orang yang disebabkan perbuatan, kemungkiran, atau pembiarannya bahaya kebakaran itu timbul atau berterusan, suatu notis menghapuskan bahaya kebakaran dalam Borang A dalam Jadual Pertama, menghendakinya menghapuskan bahaya kebakaran itu dalam tempoh yang dinyatakan dalam notis itu, dan melakukan semua perkara yang perlu bagi maksud tersebut; dan notis itu boleh, jika difikirkan patut oleh Ketua Pengarah, menyatakan apa-apa kerja yang perlu dilaksanakan bagi maksud tersebut. Jika Ketua Pengarah fikirkan bahawa bahaya kebakaran itu mungkin akan berulang, maka dia boleh juga, melalui notis menghapuskan bahaya kebakaran di bawah subseksyen (1) atau melalui notis menghapuskan bahaya kebakaran kemudiannya dalam Borang B dalam Jadual Pertama, menghendaki orang yang disampaikan notis itu melakukan apa jua yang perlu bagi mencegah (2)
Perkhidmatan Bomba 21 berulangnya bahaya kebakaran yang dimaksudkan oleh notis itu dan, jika Ketua Pengarah fikirkannya wajar, menyatakan apa-apa kerja yang perlu dilaksanakan bagi maksud tersebut; dan suatu notis yang mengandungi kehendak yang sedemikian boleh disampaikan walaupun bahaya kebakaran yang dimaksudkan oleh notis itu mungkin telah dihapuskan pada masa itu. Kuasa Ketua Pengarah untuk menghapuskan bahaya kebakaran di premis kosong atau tidak didiami 9. Jika premis yang terdapatnya bahaya kebakaran itu kosong atau tidak didiami, maka Ketua Pengarah boleh, dengan kekerasan jika perlu, dengan menggunakan alat yang ada padanya, menghapuskan bahaya kebakaran itu dan melakukan apa jua yang perlu untuk mencegah berulangnya bahaya tersebut. Kesalahan kerana tidak mematuhi notis menghapuskan bahaya kebakaran 10. Mana-mana orang yang tidak mematuhi apa-apa kehendak notis menghapuskan bahaya kebakaran yang disampaikan kepadanya menurut seksyen 8 dalam masa yang dinyatakan dalam notis itu, sama ada suatu perintah di bawah seksyen 13 telah dibuat terhadapnya atau tidak, melakukan suatu kesalahan dan boleh, apabila disabitkan, didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya dan boleh juga dikenakan denda tambahan sebanyak satu ratus ringgit bagi setiap hari yang kesalahan itu berterusan selepas sabitan. Kuasa Ketua Pengarah untuk menghapuskan bahaya kebakaran apabila notis menghapuskan bahaya kebakaran tidak dipatuhi 11. Jika suatu notis menghapuskan bahaya kebakaran telah disampaikan kepada mana-mana orang menurut seksyen 8, dan jika orang itu tidak mematuhi apa-apa kehendak notis itu dalam masa yang dinyatakan di dalamnya, maka Ketua Pengarah boleh menyebabkan dijalankan dalam premis itu apa-apa kerja yang didapatinya perlu
22 Undang-Undang Malaysia AKTA 341 untuk menghapuskan bahaya kebakaran itu dan untuk mencegah berulangnya bahaya tersebut. Kuasa Ketua Pengarah untuk menghapuskan bahaya kebakaran dalam kes mendesak 12. Jika Ketua Pengarah berpuas hati bahawa apa-apa bahaya kebakaran yang terdapat dalam mana-mana premis - (a) menimbulkan bahaya kebakaran serta-merta dan nyata dalam premis itu; atau (b) mungkin, sekiranya kebakaran berlaku dalam premis itu, akan meningkatkan dengan nyatanya risiko kepada nyawa atau harta yang biasanya akan terjadi sekiranya berlaku kebakaran, maka Ketua Pengarah boleh menyebabkan dijalankan dalam premis itu apa-apa kerja yang didapatinya perlu untuk menghapuskan bahaya kebakaran itu dan untuk mencegah berulangnya bahaya tersebut. Perintah tutup 13. (1) disampaikan kepada mana-mana orang, sekiranya - Jika suatu notis menghapuskan bahaya kebakaran telah (a) orang itu tidak mematuhi apa-apa kehendak notis itu dalam masa yang dinyatakan di dalamnya; dan (b) bahaya kebakaran itu, sungguhpun telah dihapuskan sejak penyampaian notis itu, mungkin pada pendapat Ketua Pengarah akan berulang dalam premis yang sama, dan Ketua Pengarah berpendapat bahawa adalah perlu untuk melarang apa-apa penggunaan premis itu yang boleh pada materialnya meningkatkan kemungkinan berlakunya kebakaran atau bahaya kepada nyawa atau harta akibat daripada berlakunya kebakaran di dalam atau ke atas premis itu atau premis lain, maka Ketua Pengarah
Perkhidmatan Bomba 23 boleh, dengan cara membuat aduan, memohon kepada mahkamah bagi suatu perintah tutup. (2) Apabila menerima aduan dan permohonan bagi perintah tutup di bawah subseksyen (1), mahkamah hendaklah menyampaikan notis dalam Borang C dalam Jadual Pertama kepada pemunya atau penghuni premis itu, atau kedua-duanya, meminta mereka memberi sebab kenapa suatu perintah tutup tidak patut dibuat; dan jika sebabnya tidak itu atau diberikan oleh sama ada pemunya atau penghuni kedua-duanya, maka mahkamah boleh membuat perintah sedemikian. (3) Sesuatu perintah tutup hendaklah dalam Borang D dalam Jadual Pertama dan hendaklah disampaikan kepada kedua-dua pemunya dan penghuni premis yang berkenaan. (4) Atas permohonan pemunya atau penghuni premis, atau apabila diberitahu oleh Ketua Pengarah, mahkamah, jika berpuas hati bahawa premis yang berkenaan dengannya suatu perintah tutup berkuat kuasa telah menjadi sesuai untuk kegunaan yang dinyatakan dalam perintah itu, boleh membatalkan perintah tutup tersebut. (5) Mana-mana orang yang tanpa alasan yang munasabah dengan tutup melakukan suatu disedarinya melanggar suatu perintah kesalahan dan boleh, apabila disabitkan, didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya dan boleh juga dikenakan denda tambahan sebanyak satu ratus ringgit bagi setiap hari yang kesalahan itu berterusan selepas sabitan. Rayuan terhadap perintah tutup atau keengganan membuat perintah tutup 14. (1) Mana-mana pemunya atau penghuni yang tidak berpuas hati dengan perintah tutup yang dibuat di bawah subseksyen 13(2) boleh, dalam masa sepuluh hari dari pembuatan perintah itu, merayu kepada Mahkamah Tinggi.
24 Undang-Undang Malaysia AKTA 341 Jika mahkamah enggan membuat perintah tutup, maka Ketua Pengarah boleh, dalam masa sepuluh hari dari keputusan mahkamah itu, merayu kepada Mahkamah Tinggi terhadap keputusan itu. (2) (3) Suatu rayuan terhadap perintah tutup tidak boleh berkuat kuasa sebagai penggantungan pelaksanaan tetapi mahkamah boleh, atas permohonan dan apabila sebab yang mencukupi diberi, membenarkan penggantungan pelaksanaan atas apa-apa terma yang difikirkannya patut. Pelupusan harta yang dipindahkan oleh Ketua Pengarah 15. (1) Ketua Pengarah, dalam menghapuskan atau melakukan apa-apa yang perlu untuk mencegah berulangnya bahaya kebakaran, boleh memindahkan apa-apa harta yang secara langsung boleh menyebabkan bahaya kebakaran. (2) Apa-apa harta yang dipindahkan di bawah subseksyen (1) boleh diletakkan di bawah jagaan Ketua Pengarah bagi tempoh tidak melebihi tujuh hari dan dalam tempoh itu pemunya adalah berhak menuntut harta tersebut dengan membayar perbelanjaan yang dilakukan oleh Ketua Pengarah. (3) Apabila pemunya tidak membuat tuntutan, Ketua Pengarah boleh memohon kepada mahkamah bagi suatu perintah untuk menjual atau melupuskan harta itu. (4) Wang yang didapati daripada jualan apa-apa harta boleh disimpan oleh Ketua Pengarah dan digunakan untuk membayar apa-apa perbelanjaan yang dilakukan olehnya berkaitan dengan penghapusan, atau pencegahan berulangnya, bahaya kebakaran itu, dan bakinya, jika ada, hendaklah dibayar kepada pemunya harta itu. Mendapatkan kembali perbelanjaan yang dilakukan dalam menjalankan kerja di bawah seksyen 11 16. Perbelanjaan yang dilakukan oleh Ketua Pengarah dalam menjalankan apa-apa kerja di bawah seksyen 11 hendaklah menjadi
Perkhidmatan Bomba 25 hutang yang kena dibayar kepada Kerajaan dan boleh didapatkan kembali di mahkamah daripada orang yang telah disampaikan notis menghapuskan bahaya kebakaran itu. Mendapatkan kembali perbelanjaan yang dilakukan dalam menjalankan kerja di bawah seksyen 12 17. (1) Perbelanjaan yang dilakukan oleh Ketua Pengarah dalam menjalankan apa-apa kerja di bawah seksyen 12 hendaklah menjadi hutang yang kena dibayar kepada Kerajaan dan boleh didapatkan kembali di mahkamah - (a) daripada orang yang disebabkan perbuatan, kemungkiran, atau pembiarannya bahaya kebakaran itu timbul atau berterusan, jika dia adalah penghuni premis itu pada masa kerja itu dimulakan; (b) jika orang yang disebabkan perbuatan, kemungkiran, atau timbul atau pembiarannya bahaya kebakaran berterusan bukannya penghuni premis itu pada masa kerja itu dimulakan atau tidak diketahui, daripada pemunya premis tersebut; atau itu (c) jika pemunya premis itu tidak dapat dipastikan atau dijumpai dengan mudahnya atau tidak berada di Malaysia, daripada penghuni premis itu pada masa kerja itu dimulakan, tanpa mengira sama ada dia adalah orang yang disebabkan perbuatan, kemungkiran, atau pembiarannya bahaya kebakaran itu timbul atau berterusan. (2) Tiada apa-apa jua dalam seksyen ini boleh ditafsirkan sebagai menjejaskan apa-apa hak orang yang daripadanya perbelanjaan boleh didapatkan kembali di bawah subseksyen (1) untuk mendapatkan apa-apa sumbangan, tanggung rugi, atau ganti rugi daripada mana-mana orang lain.
26 Undang-Undang Malaysia AKTA 341 Kuasa Pegawai Bomba atau Pegawai Bomba Bantuan semasa kebakaran 18. (1) Semasa sesuatu kebakaran, seseorang Pegawai Bomba atau Pegawai Bomba Bantuan boleh - (a) mengambil apa-apa langkah yang didapatinya perlu atau suai manfaat bagi melindungi nyawa dan harta; (b) mengeluarkan mana-mana dengan kehadirannya atau perbuatannya mengganggu kerja Jabatan Bomba dan Penyelamat; orang yang (c) memasuki, memecah masuk atau merempuh masuk, dan mengambil milik atau merobohkan, atau menyebabkan diambil milik atau dirobohkan, mana-mana premis, tempat, atau benda untuk tujuan memadamkan kebakaran atau melindungi premis, tempat, atau benda itu daripada kebakaran, atau bagi menyelamatkan mana-mana orang atau apa-apa benda; (d) menutup mana-mana jalan yang berhampiran dengan tempat kebakaran atau mengawal lalu lintas atau orang ramai di mana-mana jalan tersebut; (e) menggunakan mana-mana bekalan air yang sesuai; (f) mengeluarkan atau mengarahkan pemindahan bahan mudah terbakar, letupan atau berbahaya di dalam atau di sekitar premis; (g) menutup atau memutuskan atau mengarahkan mana-mana orang yang mempunyai kawalan untuk menutup atau memutuskan apa-apa bekalan tenaga termasuk bekalan gas, bekalan bahan api atau bekalan elektrik di dalam atau di sekitar premis; dan (h) mengeluarkan, dengan paksa jika perlu, mana-mana kenderaan atau objek yang menggalang kerja Jabatan Bomba dan Penyelamat.
Perkhidmatan Bomba 27 (2) Kuasa yang diberi oleh subseksyen (1) boleh dijalankan setakat yang perlu jika suatu kebakaran telah dengan munasabahnya dipercayai terjadi atau berlaku. (3) Bagi maksud perenggan (1)(e), tiada bayaran boleh dikenakan oleh mana-mana orang atau pihak berkuasa air kepada Jabatan Bomba dan Penyelamat bagi penggunaan air dalam menjalankan tugas mereka di bawah Akta ini. Kuasa mendapatkan maklumat 18A. (1) Bagi maksud perenggan 5(1)(b), seorang Pegawai Bomba boleh, melalui notis secara bertulis yang disampaikan kepada seseorang, menghendaki orang itu - (a) untuk memberikan semua maklumat yang berhubungan dengan kebakaran; dan (b) untuk hadir di hadapan seorang Pegawai Bomba untuk memberikan pernyataan lisan dan Pegawai Bomba hendaklah, secepat yang dapat dilaksanakan, mengubah penyataan lisan itu ke dalam bentuk bertulis. (2) Mana-mana orang yang tidak mematuhi subseksyen (1) melakukan suatu kesalahan dan boleh, apabila disabitkan, didenda tidak melebihi satu ribu ringgit. Kuasa Pegawai Bomba semasa kecemasan yang tidak melibatkan kebakaran 19. Dalam masa kecemasan yang tidak melibatkan kebakaran atau risiko kebakaran, kuasa yang tersebut dalam seksyen 18 hendaklah dijalankan oleh mana-mana Pegawai Bomba jika dia berpendapat bahawa nyawa atau harta berada dalam keadaan bahaya hampir.
28 Undang-Undang Malaysia AKTA 341 Perlindungan Pegawai Bomba, Pegawai Bomba Bantuan dan Pegawai Bomba Sukarela 20. Tiada Pegawai Bomba, Pegawai Bomba Bantuan atau Pegawai Bomba Sukarela yang bertindak secara suci hati di bawah kuasa yang diberikan oleh Akta ini boleh dikenakan apa-apa tindakan bagi ganti rugi kerana apa-apa perbuatan yang dilakukan atau ditinggal daripada dilakukan olehnya berkaitan dengan tugasnya semasa sesuatu kebakaran atau apa-apa bencana. Kerugian disebabkan kebakaran hendaklah termasuk kerosakan akibat daripada menentang kebakaran 21. Apa-apa kerosakan atau kerugian yang ditanggung akibat apa-apa tindakan yang diambil atau perkara yang dilakukan oleh Pegawai Bomba atau Pegawai Bomba Bantuan pada menjalankan kuasanya atau melaksanakan tugasnya semasa sesuatu kebakaran, untuk memadamkan kebakaran itu atau untuk menyekatnya daripada merebak, hendaklah, walau apa pun terma apa-apa kontrak insurans terhadap kebakaran atau peruntukan mana-mana undang-undang, dianggap sebagai kerugian disebabkan kebakaran bagi maksud kontrak itu. BAHAGIAN IV AIR DAN PILI BOMBA Penstoran air dalam premis untuk tujuan menentang kebakaran 22. (1) Ketua Pengarah boleh, bagi maksud memastikan adanya penstoran air yang cukup di tempat yang sesuai di sesuatu premis, mengeluarkan apa-apa arahan kepada mana-mana orang yang mengawal, atau pemunya, premis tersebut supaya menyediakan kemudahan dan bekalan air untuk tujuan menentang kebakaran: Dengan syarat bahawa subseksyen ini tidaklah terpakai bagi pihak berkuasa air.
Perkhidmatan Bomba 29 (2) Apa-apa arahan yang dikeluarkan di bawah subseksyen (1) hendaklah dibuat secara bertulis dan hendaklah mengikat orang yang diberikan arahan itu. (3) Mana-mana orang yang tidak mematuhi apa-apa arahan yang diberikan di bawah subseksyen (1) melakukan suatu kesalahan. Notis bagi kerja yang menjejaskan pili bomba 23. (1) Tiada seorang pun, selain pihak berkuasa air dan ejennya, boleh memulakan atau menjalankan, atau membenarkan atau mengarahkan permulaan atau penjalanan, apa-apa kerja yang menjejaskan mana-mana pili bomba atau aliran air kepadanya melainkan dia telah memberi notis bertulis mengenai cadangan atau tujuan hendak menjalankan kerja tersebut kepada Pengarah Negeri yang berkenaan sekurang-kurangnya tujuh hari sebelum kerja itu dimulakan: Dengan syarat bahawa dalam hal kecemasan, jika tidak praktik untuk memberi notis itu dalam masa yang dikehendaki, peruntukan ini hendaklah disifatkan telah dipatuhi jika notis itu diberikan dengan seberapa segera yang mungkin selepas kejadian itu. (2) Semua pili bomba hendaklah ditentukan supaya berada dalam keadaan baik setelah siapnya apa-apa kerja yang dijalankan oleh mana- mana orang di bawah subseksyen (1). (3) Apa-apa kerja yang berhampiran dengan atau di sekitar pili bomba yang menjejaskan laluan ke pili bomba itu, kedudukan pili bomba itu berhubungan dengan tepi jalan yang sedia ada, atau penjajaran alur keluarnya dengan paras jalan, hendaklah disifatkan sebagai kerja yang menjejaskan pili bomba. (4) Mana-mana orang yang melanggar subseksyen (1) atau (2) melakukan suatu kesalahan.
30 Undang-Undang Malaysia AKTA 341 Kewajipan pihak berkuasa air memberitahu Pengarah Negeri tentang apa-apa tindakan yang menjejaskan aliran air ke pili bomba 24. Jika pihak berkuasa air memutuskan hendak mengambil apa-apa tindakan atau melakukan apa-apa perbuatan atau menjalankan apa-apa kerja yang akan atau mungkin akan mengurang atau menghentikan aliran air ke mana-mana pili bomba, maka adalah menjadi kewajipan pihak berkuasa air itu memberitahu Pengarah Negeri yang berkenaan secara bertulis mengenai keputusan itu dengan seberapa segera yang mungkin selepas keputusan itu dibuat. Kuasa memasang plat tempat pili bomba 25. (1) Setelah memberi tujuh hari notis secara bertulis kepada pemunya mana-mana harta yang terletak berhampiran dengan pili bomba, Ketua Pengarah boleh menyebabkan suatu plat yang menunjukkan tempat pili bomba itu dipasangkan pada mana-mana bahagian harta tersebut yang, pada pendapat Ketua Pengarah, adalah paling sesuai untuk menunjukkan tempat tersebut. (2) Mana-mana orang yang enggan membenarkan pemasangan apa-apa plat sedemikian sebagaimana yang tersebut dalam subseksyen (1) atau menggalang mana-mana orang yang sedang memasangnya atau mengalih atau mencacatkan apa-apa plat sedemikian setelah ia dipasang melakukan suatu kesalahan. Menyembunyikan dan menyalahgunakan pili bomba 26. Mana-mana atau menyembunyikan mana-mana pili bomba hingga menjadikan tempatnya sukar dipastikan, atau mengganggu mana-mana pili bomba, atau menggunakan pili bomba selain tujuan menentang kebakaran melakukan suatu kesalahan. orang yang menutup, mengepung,
Perkhidmatan Bomba 31 BAHAGIAN V PERAKUAN BOMBA Kuasa Ketua Pengarah untuk menentukan dan menetapkan penggunaan, saiz, atau tempat, tertentu sesuatu premis 27. (1) Ketua Pengarah boleh melalui perintah yang disiarkan dalam Warta menentukan dan menetapkan penggunaan, saiz, atau tempat, tertentu premis bagi maksud pengeluaran perakuan bomba di bawah Akta ini. (2) Jika suatu bahagian mana-mana premis menjadi premis ditetapkan, maka mana-mana bahagian lain premis tersebut hendaklah dikira sebagai menjadi sebahagian premis ditetapkan itu. Organisasi keselamatan kebakaran di premis ditetapkan 27A. (1) Pemunya, penghuni atau orang yang mempunyai pengurusan sepenuhnya ke atas premis ditetapkan hendaklah menubuhkan suatu organisasi keselamatan kebakaran. (2) Mana-mana pemunya, penghuni atau orang yang mempunyai pengurusan sepenuhnya ke atas premis ditetapkan yang tidak mematuhi subseksyen (1), melakukan suatu kesalahan dan boleh, apabila disabitkan didenda tidak melebihi lima puluh ribu ringgit atau dipenjarakan selama tempoh tidak melebihi lima tahun atau kedua-duanya. Keperluan bagi perakuan bomba 28. (1) Tiap-tiap premis ditetapkan hendaklah memerlukan suatu perakuan bomba. (2) Suatu perakuan bomba boleh dibaharui setiap tahun. (3) Subseksyen (1) tidak terpakai bagi premis yang disediakan bagi, dan digunakan terutamanya untuk, semata-mata atau sembahyang keagamaan awam, atau premis yang terdiri daripada atau
32 Undang-Undang Malaysia AKTA 341 termasuk dalam rumah yang diduduki sebagai tempat kediaman persendirian yang berasingan: Dengan syarat bahawa jika pada pendapat Ketua Pengarah ada apa- apa bahaya kebakaran dalam premis yang tersebut dalam subseksyen ini, maka Ketua Pengarah boleh menghendaki premis tersebut dikenakan pemeriksaan berkala dan apa-apa arahan yang perlu boleh diberikan kepada pemunya premis tersebut bagi pematuhan wajar akan peruntukan Akta ini. Permohonan dan pengeluaran perakuan bomba 29. (1) Sesuatu permohonan bagi perakuan bomba berkenaan dengan mana-mana premis ditetapkan hendaklah dibuat kepada Ketua Pengarah mengikut bentuk yang ditetapkan. (2) Apabila menerima permohonan bagi perakuan bomba berkenaan dengan mana-mana premis ditetapkan Ketua Pengarah boleh menghendaki pemohon, dalam suatu tempoh yang dinyatakan, mengemukakan kepadanya apa-apa pelan premis tersebut serta apa-apa butir lain yang relevan sebagaimana yang dinyatakannya. Jika pemohon tidak mengemukakan pelan yang dikehendaki dan butir-butir relevan tersebut dalam masa yang dinyatakan, maka permohonan itu hendaklah disifatkan telah ditarik balik. (3) Jika permohonan bagi perakuan bomba telah dibuat dengan sempurnanya, maka Ketua Pengarah hendaklah menyebabkan dijalankan suatu pemeriksaan ke atas premis ditetapkan itu, dan apabila berpuas hati adanya kelengkapan menentang kebakaran atau pepasangan keselamatan kebakaran berhubungan dengan penggunaan premis ditetapkan itu, Ketua Pengarah hendaklah mengeluarkan suatu perakuan bomba berkenaan dengan premis ditetapkan itu tertakluk kepada apa-apa syarat sebagaimana yang difikirkannya patut dikenakan atau yang ditetapkan. (4) Jika Ketua Pengarah, selepas menyebabkan dijalankan suatu pemeriksaan di bawah subseksyen (4) ke atas premis yang berkenaan, tidak berpuas hati tentang adanya apa-apa kelengkapan menentang (5)
Perkhidmatan Bomba 33 kebakaran atau pepasangan keselamatan kebakaran yang mencukupi berhubungan dengan penggunaan premis ditetapkan itu seperti yang disebut terdahulu, maka dia hendaklah, dengan menyampaikan notis kepada pemohon, memberitahu pemohon tentang keperluan yang perlu dipatuhi dalam masa yang dinyatakan sebelum perakuan bomba itu boleh dikeluarkan kepada pemohon. (6) Dalam seksyen ini, "pemohon" ertinya pemunya, penghuni atau orang yang mempunyai pengurusan sepenuhnya ke atas premis ditetapkan itu. Bentuk perakuan bomba 30. Tiap-tiap perakuan bomba yang dikeluarkan berkenaan dengan mana-mana premis ditetapkan hendaklah mengikut bentuk yang ditetapkan. Menetapkan fi bagi pengeluaran perakuan bomba 31. Ketua Pengarah boleh menetapkan fi yang kena dibayar bagi pengeluaran perakuan bomba dan caj bagi pemeriksaan mana-mana premis ditetapkan yang baginya perakuan itu dikeluarkan. Perubahan keadaan yang menjejaskan kecukupan kelengkapan menentang kebakaran atau pepasangan keselamatan kebakaran 32. (1) Selagi suatu perakuan bomba ada berkuat kuasa berkenaan dengan mana-mana premis, Ketua Pengarah boleh menyebabkan mana-mana bahagian premis yang berkenaan diperiksa pada bila-bila masa yang munasabah bagi maksud memastikan sama ada terdapat perubahan keadaan yang disebabkan olehnya kelengkapan menentang kebakaran atau pepasangan keselamatan kebakaran telah menjadi tidak mencukupi berhubungan dengan apa-apa penggunaan premis yang diliputi oleh perakuan tersebut. (2) Jika penghuni mana-mana premis ditetapkan bercadang hendak membuat sesuatu perubahan material pada premis itu semasa suatu
34 Undang-Undang Malaysia AKTA 341 perakuan bomba berkuat kuasa berkenaan dengannya, maka dia hendaklah, sebelum pelaksanaan cadangan itu dimulakan, memberi notis mengenai cadangan itu kepada Ketua Pengarah; dan jika pelaksanaan cadangan tanpa pemberian notis itu dimulakan sedemikian, maka penghuni itu melakukan suatu kesalahan. Jika Ketua Pengarah berpuas hati, berkenaan dengan mana-mana premis yang mengenainya notis di bawah subseksyen (2) telah diberikan kepadanya, bahawa pelaksanaan cadangan yang diberitahu itu akan mengakibatkan kelengkapan menentang kebakaran atau pepasangan keselamatan kebakaran yang tersebut dalam subseksyen (1) menjadi tidak mencukupi berhubungan dengan apa-apa penggunaan premis yang diliputi oleh perakuan bomba yang berkenaan, Ketua Pengarah boleh melalui notis yang disampaikan kepada penghuni itu memberitahunya mengenai langkah-langkah yang sepatutnya diambil untuk mengelakkan kelengkapan menentang kebakaran atau pepasangan keselamatan kebakaran yang berkenaan itu menjadi tidak mencukupi sekiranya cadangan itu dilaksanakan, dan jika langkah-langkah tersebut diambil dengan sewajarnya berkaitan dengan pelaksanaan cadangan itu, maka Ketua Pengarah hendaklah meminda perakuan bomba itu atau, atas pembayaran fi yang ditetapkan, mengeluarkan perakuan baru. (3) Jika Ketua Pengarah berpuas hati, berkenaan dengan mana-mana premis yang mengenainya suatu perakuan bomba ada berkuat kuasa, bahawa apa-apa kelengkapan menentang kebakaran tersebut dalam atau pepasangan keselamatan kebakaran yang subseksyen (1) telah, akibat sesuatu perubahan keadaan, menjadi tidak mencukupi berhubungan dengan apa-apa penggunaan premis yang diliputi oleh perakuan tersebut, maka Ketua Pengarah boleh melalui notis yang disampaikan kepada penghuni - (4) (a) memberitahunya mengenai fakta itu dan mengarahkannya supaya mengambil apa-apa langkah yang difikirkan sesuai oleh Ketua Pengarah untuk menjadikan kelengkapan menentang kebakaran atau pepasangan keselamatan kebakaran yang berkenaan itu mencukupi; dan (b) memberitahunya bahawa jika langkah-langkah tersebut tidak diambil, perakuan bomba itu boleh dibatalkan,
Perkhidmatan Bomba 35 dan jika langkah-langkah tersebut diambil dengan sewajarnya hendaklah, jika perlu, meminda perakuan bomba itu atau, atas pembayaran fi yang ditetapkan, mengeluarkan perakuan baru. (5) Mana-mana orang yang tidak mematuhi arahan yang diberi oleh Ketua Pengarah di bawah perenggan (4)(a) melakukan suatu kesalahan. Kesalahan berhubungan dengan perakuan bomba 33. Jika tiada perakuan bomba berkuat kuasa berkenaan dengan mana-mana premis ditetapkan, maka pemunya premis tersebut melakukan suatu kesalahan dan boleh, apabila disabitkan, didenda tidak melebihi lima puluh ribu ringgit atau dipenjarakan selama tempoh tidak melebihi lima tahun atau kedua-duanya. Hak merayu 34. Mana-mana orang yang terkilan - (a) dengan keengganan Ketua Pengarah untuk mengeluarkan perakuan bomba di bawah subseksyen 29(4); (b) dengan syarat yang dikenakan oleh Ketua Pengarah atas perakuan bomba yang dikeluarkan kepadanya; atau (c) dengan apa-apa keputusan yang dibuat oleh Ketua Pengarah di bawah subseksyen 32(3) atau (4); boleh, dalam masa dua puluh satu hari dari pemberitahuan keengganan atau keputusan itu, merayu secara bertulis kepada Menteri yang keputusannya mengenai perkara itu adalah muktamad.
36 Undang-Undang Malaysia AKTA 341 Kuasa mahkamah melarang atau menyekat penggunaan premis tertentu 35. (1) Jika Ketua Pengarah berpuas hati berkenaan dengan mana-mana premis, sama ada ditetapkan atau tidak, bahawa risiko kepada manusia atau harta sekiranya berlaku kebakaran adalah begitu serius hingga penggunaan premis itu patut dilarang atau disekat sehingga langkah-langkah telah diambil untuk mengurangkan risiko itu ke paras yang berpatutan, maka Ketua Pengarah boleh, dengan cara membuat aduan, memohon kepada mahkamah bagi suatu perintah larangan. subseksyen (2) Apabila menerima aduan dan permohonan bagi perintah larangan di bawah (1), mahkamah hendaklah menyampaikan notis dalam Borang E dalam Jadual Pertama kepada pemunya atau penghuni premis itu, atau kedua-duanya, meminta mereka memberi sebab kenapa suatu perintah larangan tidak patut dibuat; dan jika sebabnya tidak diberikan oleh sama ada pemunya atau atau kedua-duanya, maka mahkamah boleh penghuni itu sedemikian melarang atau menyekat mengeluarkan perintah penggunaan premis tersebut. (3) Sesuatu perintah larangan hendaklah dalam Borang F dalam Jadual Pertama dan hendaklah disampaikan kepada kedua-dua pemunya dan penghuni premis yang berkenaan. (4) Apabila pemunya atau penghuni premis memohon untuk membatalkan perintah larangan, atau apabila diberitahu oleh Ketua Pengarah bahawa risiko telah dikurangkan ke paras yang berpatutan, mahkamah, jika berpuas hati bahawa premis yang berkenaan tidak akan dengannya suatu perintah mendatangkan apa-apa risiko yang serius kepada manusia atau harta jika berlaku kebakaran, boleh membatalkan perintah larangan tersebut. larangan berkuat kuasa (5) Mana-mana orang yang tanpa alasan munasabah dengan disedarinya melanggar suatu perintah larangan melakukan suatu kesalahan dan boleh, apabila disabitkan, didenda tidak melebihi sepuluh ribu ringgit atau dipenjarakan selama tempoh tidak melebihi lima tahun atau kedua-duanya dan boleh juga dikenakan denda
Perkhidmatan Bomba 37 tambahan sebanyak satu ratus ringgit bagi setiap hari yang kesalahan itu berterusan selepas sabitan. Kuasa Ketua Pengarah untuk memerintahkan kegiatan dihentikan dalam kes mendesak 35A. (1) Walau apa pun peruntukan Akta ini, jika Ketua Pengarah berpuas hati bahawa - (a) apa-apa kegiatan yang berterusan dalam mana-mana premis akan menimbulkan bahaya kebakaran serta-merta yang memudaratkan keselamatan nyawa atau harta; dan (b) kelewatan dalam memohon dan mendapatkan suatu perintah larangan di bawah subseksyen 35(2) akan dengan nyatanya meningkatkan risiko pada nyawa atau harta itu, dia boleh, melalui perintah, mengarahkan pemunya atau penghuni premis itu supaya menghentikan kegiatan itu. (2) Sesuatu perintah untuk menghentikan kegiatan hendaklah dalam Borang G dan hendaklah disampaikan kepada pemunya dan penghuni premis itu kedua-duanya. (3) Mana-mana orang yang tidak mematuhi sesuatu perintah Ketua Pengarah yang dibuat di bawah subseksyen (1) melakukan suatu kesalahan. Rayuan terhadap perintah Ketua Pengarah supaya menghentikan kegiatan 35B. (1) Seseorang pemunya atau penghuni yang tidak berpuas hati dengan sesuatu perintah supaya menghentikan kegiatan yang dibuat oleh Ketua Pengarah di bawah subseksyen 35A(1) boleh, dalam masa sepuluh hari dari pembuatan perintah itu, merayu kepada Mahkamah Tinggi.
38 Undang-Undang Malaysia AKTA 341 (2) Sesuatu rayuan terhadap perintah supaya menghentikan kegiatan tidak berkuat kuasa sebagai suatu penggantungan pelaksanaan, tetapi mahkamah boleh, atas permohonan dan apabila diberi sebab yang mencukupi, membenarkan penggantungan pelaksanaan atas apa-apa terma yang difikirkannya patut. Rayuan terhadap perintah larangan atau keengganan membuat perintah larangan 36. (1) Mana-mana pemunya atau penghuni yang tidak berpuas hati dengan perintah larangan yang dibuat di bawah subseksyen 35(2) boleh, dalam masa sepuluh hari dari pembuatan perintah itu, merayu kepada Mahkamah Tinggi. (2) Jika mahkamah enggan membuat perintah larangan, maka Ketua Pengarah boleh, dalam masa sepuluh hari dari keputusan mahkamah itu, merayu kepada Mahkamah Tinggi. (3) Suatu rayuan terhadap perintah larangan tidak boleh berkuat kuasa sebagai penggantungan pelaksanaan, tetapi mahkamah boleh, atas permohonan dan apabila sebab yang mencukupi diberi, membenarkan penggantungan pelaksanaan atas apa-apa terma yang difikirkannya patut. BAHAGIAN VI PENGUATKUASAAN Penguatkuasaan Akta 37. Adalah menjadi menguatkuasakan peruntukan Akta ini. kewajipan Ketua Pengarah untuk
Perkhidmatan Bomba 39 Kuasa untuk masuk 38. (1) Seseorang pegawai diberi kuasa boleh, bersama-sama dengan mana-mana orang lain yang difikirkan perlu oleh pegawai itu, memasuki mana-mana premis bagi maksud - (a) menentukan sama ada terdapat, atau pernah terdapat, pada atau berkaitan dengan premis itu, apa-apa pelanggaran mana-mana peruntukan Akta ini; (b) mendapatkan apa-apa maklumat berkaitan dengan premis itu sebagaimana yang dikehendaki bagi tujuan menentang kebakaran, termasuk bekalan air yang boleh didapati untuk atau di premis itu dan jalan masuk ke bekalan air tersebut; (c) menentukan sama ada terdapat apa-apa bahaya kebakaran di dalam atau yang menjejaskan premis itu; (d) menjalankan apa-apa siasatan yang difikirkannya perlu berhubungan dengan apa-apa perkara yang termasuk dalam peruntukan Akta ini; atau (e) menjalankan apa-apa kuasa atau melaksanakan apa-apa tugas Ketua Pengarah di bawah mana-mana undang-undang bertulis lain, yang tiada kuasa masuk diberikan oleh atau undang-undang melaksanakannya. tersebut bagi menjalankan (2) Tiada tempat kediaman persendirian boleh dimasuki menurut kuasa seksyen ini di antara jam tujuh petang hingga jam tujuh pagi. (3) Sebelum memasuki mana-mana premis menurut kuasa seksyen ini, pegawai diberi kuasa hendaklah menunjukkan kad pengenalan dirinya kepada penghuni premis tersebut, jika ada, dan dalam hal seseorang pegawai diberi kuasa selain Ketua Pengarah, pemberikuasaan bertulis Ketua Pengarah dan adalah sah bagi penghuni premis itu tidak membenarkan pegawai diberi kuasa itu masuk atau mengusirnya daripada premis itu jika, apabila diminta oleh penghuni tersebut, dia
40 Undang-Undang Malaysia AKTA 341 gagal atau enggan mengemukakan kad pengenalan diri, dan mengikut mana-mana yang berkenaan, pemberikuasaan tersebut. (4) Seseorang pegawai diberi kuasa hendaklah meninggalkan mana-mana premis kosong atau tidak didiami yang telah dimasukinya menurut kuasa seksyen ini dalam keadaan selamat daripada penceroboh sebagaimana keadaan yang terdapat semasa dia memasukinya. Sekatan ke atas pendedahan maklumat 39. Mana-mana orang yang mendedahkan, selain pada melaksanakan tugasnya atau bagi maksud apa-apa prosiding undang-undang, termasuk timbang tara, atau bagi maksud sesuatu laporan di mana-mana prosiding tersebut, apa-apa maklumat yang diperolehnya berhubungan dengan apa-apa proses pengilangan atau apa-apa tred, semasa menjalankan kuasa yang diberi kepadanya oleh seksyen ini melakukan suatu kesalahan. Kuasa untuk menangkap tanpa waran 40. (1) Mana-mana pegawai diberi kuasa boleh menangkap tanpa waran mana-mana orang - (a) yang didapati melakukan kesalahan di bawah seksyen 47; atau (b) yang disyakinya dengan munasabahnya telah melakukan apa-apa kesalahan lain di bawah Akta ini jika orang itu enggan memberi nama dan alamatnya atau memberikan suatu alamat di luar Malaysia atau ada didapati alasan yang munasabah bagi mempercayai bahawa dia telah memberi nama dan alamat palsu atau bahawa dia mungkin akan melarikan diri. Jika mana-mana orang telah ditangkap menurut subseksyen (1) oleh seseorang pegawai diberi kuasa, maka pegawai yang membuat penangkapan itu hendaklah mematuhi seksyen 28 Kanun Tatacara Jenayah [Akta 593] seolah-olah dia adalah seorang pegawai polis. (2)
Perkhidmatan Bomba 41 Kuasa bagi penyiasatan 41. (1) Mana-mana pegawai diberi kuasa adalah mempunyai kuasa untuk menyiasat perlakuan apa-apa kesalahan di bawah Akta ini. (2) Tiap-tiap orang yang dikehendaki oleh pegawai diberi kuasa supaya memberi maklumat atau mengemukakan apa-apa dokumen atau benda lain berhubungan dengan perlakuan apa-apa kesalahan yang mana ia adalah dalam kuasa orang itu untuk memberi adalah terikat di sisi undang-undang untuk memberi maklumat atau mengemukakan dokumen atau benda lain itu. Kuasa menghendaki kehadiran saksi 42. (1) Seseorang pegawai diberi kuasa yang menjalankan penyiasatan di bawah seksyen 41 boleh melalui perintah bertulis menghendaki mana-mana orang yang didapati oleh pegawai itu mengetahui hal keadaan kes itu supaya hadir di hadapannya, dan orang itu hendaklah hadir sebagaimana yang dikehendaki. (2) Jika mana-mana orang tersebut tidak hadir sebagaimana yang dikehendaki, maka pegawai itu boleh melaporkannya kepada seorang Majistret yang sesudah itu boleh mengikut budi bicaranya mengeluarkan suatu waran untuk menjamin kehadiran orang itu sebagaimana yang dikehendaki oleh perintah yang disebut terdahulu. (3) Seseorang yang hadir sebagaimana yang dikehendaki di bawah subseksyen (1) adalah berhak dibayar perbelanjaan perjalanan dan saraan yang dilakukan olehnya; dan adalah sah bagi Ketua Pengarah untuk membayar perbelanjaan tersebut. Pemeriksaan saksi 43. (1) Seseorang pegawai diberi kuasa yang menjalankan penyiasatan di bawah seksyen 41 boleh memeriksa secara lisan mana-mana orang yang dijangka mengetahui fakta dan hal keadaan kes itu.
42 Undang-Undang Malaysia AKTA 341 (2) Orang itu adalah terikat untuk menjawab semua soalan yang berhubungan dengan kes itu yang dikemukakan kepadanya oleh pegawai itu: Dengan syarat bahawa orang itu boleh enggan menjawab apa-apa soalan yang mana jawapannya berkemungkinan akan mendedahkannya kepada pertuduhan jenayah atau penalti atau lucut hak. (3) Seseorang yang membuat pernyataan di bawah seksyen ini adalah terikat di sisi undang-undang untuk menyatakan yang sebenar, sama ada atau tidak pernyataan itu dibuat keseluruhannya atau sebahagiannya sebagai jawapan kepada soalan. (4) Seseorang pegawai diberi kuasa yang memeriksa seseorang di bawah subseksyen (1) hendaklah terlebih dahulu memberitahu orang itu tentang peruntukan subseksyen (2) dan (3). (5) Sesuatu pernyataan yang dibuat oleh mana-mana orang di bawah seksyen ini hendaklah, bila-bila masa mungkin, diubahkan dalam bentuk bertulis dan ditandatangani oleh orang yang membuatnya atau dicapkan dengan cap jarinya, mengikut mana-mana yang berkenaan, setelah pernyataan itu dibacakan kepadanya dalam bahasa yang dia membuatnya dan setelah dia diberi peluang untuk membuat apa-apa pembetulan yang mungkin dikehendakinya. Penjalanan pendakwaan 44. Tiap-tiap pegawai diberi kuasa adalah berkuasa untuk hadir di mahkamah dan menjalankan apa-apa pendakwaan berkenaan dengan apa-apa kesalahan di bawah Akta ini. BAHAGIAN VII SIASATAN TENTANG KEBAKARAN Suruhanjaya Siasatan Kebakaran 45. (1) Menteri boleh melantik mana-mana orang atau beberapa orang untuk membentuk suatu suruhanjaya dan untuk mengadakan
Perkhidmatan Bomba 43 siasatan tentang punca dan hal keadaan apa-apa kebakaran dan tindakan yang telah diambil untuk menentang atau memadamkan kebakaran itu dan untuk melaporkan tentang punca, hal keadaan, dan tindakan tersebut, dan membuat syor, berdasarkan dapatan siasatan itu, mengenai langkah-langkah yang perlu diambil untuk mencegah berlakunya, dan untuk memperbaiki cara-cara menentang atau memadam, kebakaran secara amnya. (2) Seksyen 8, 9, 11, 12, 13, 14, 15, 19, 21 dan 22 Akta Suruhanjaya Siasatan 1950 [Akta 119] hendaklah, dengan ubah suaian yang perlu dan setakat yang berkenaan, terpakai bagi siasatan di bawah subseksyen (1) dan bagi mana-mana orang yang mengadakan siasatan itu seolah-olah siasatan dan orang itu masing-masingnya suatu siasatan dan Suruhanjaya di bawah Akta tersebut. Mengambil milikan premis dan harta lain yang telah dirosakkan atau dimusnahkan oleh api Jika, disebabkan oleh kebakaran, mana-mana premis atau 46. (1) bahagian mana-mana premis telah menjadi tidak boleh diduduki, Ketua Pengarah boleh, pada bila-bila masa dalam masa tujuh hari selepas kejadian kebakaran itu, mengambil milikan premis itu atau sebahagiannya dan apa-apa harta atau benda lain yang telah dirosakkan, atau sisa-sisa apa-apa harta atau benda lain yang dimusnahkan, oleh api, dan boleh meneruskan pemilikan ke atas premis, bahagian, harta, atau benda tersebut untuk suatu tempoh yang tidak melebihi tiga puluh hari selepas pengambilmilikannya, melainkan dalam tempoh tersebut seorang atau beberapa orang telah dilantik untuk mengadakan siasatan di bawah seksyen 45, dan dalam hal yang sedemikian Ketua Pengarah boleh terus mengekalkan pemilikan premis, bahagian, harta, atau benda itu sehingga tamatnya siasatan tersebut. Jika Ketua Pengarah telah mengambil milikan mana-mana premis atau bahagian mana-mana premis di bawah subseksyen (1), Ketua Pengarah boleh, pada bila-bila masa perlu, menyebabkan sawar atau sawar-sawar didirikan di sekeliling premis atau sebahagiannya itu. (2)
44 Undang-Undang Malaysia AKTA 341 (3) Ketua Pengarah hendaklah selepas itu menampalkan notis, di mana-mana tempat supaya orang yang menghampiri premis itu atau bahagiannya dari mana-mana arah boleh melihat satu daripada notis itu semasa dia sampai ke mana-mana sawar atau mana-mana bahagiannya, memberitahu orang ramai bahawa milikan premis itu atau bahagiannya telah diambil oleh Jabatan Bomba dan Penyelamat dan bahawa adalah dilarang untuk memasuki premis itu atau bahagiannya. Kehadiran tanpa kebenaran dalam premis yang telah diambil milikan di bawah seksyen 46 47. Mana-mana orang yang, tanpa kebenaran Pegawai Bomba, memasuki atau berada dalam mana-mana premis atau bahagian mana-mana premis yang telah diambil milikan oleh Ketua Pengarah di bawah seksyen 46 melakukan suatu kesalahan. BAHAGIAN VIII KUMPULAN WANG KEBAJIKAN Penubuhan Kumpulan Wang 48. (1) Maka hendaklah ditubuhkan suatu kumpulan wang bernama "Kumpulan Wang Kebajikan Jabatan Perkhidmatan Bomba" yang akan dikendalikan sebagai Akaun Amanah dalam Kumpulan Wang Disatukan Persekutuan. (2) Kumpulan Wang itu hendaklah terdiri daripada - (a) semua dendaan yang dikenakan ke atas Pegawai Bomba dalam mana-mana prosiding tatatertib; (b) satu perdua daripada jumlah wang yang dibayar bagi perkhidmatan Pegawai Bomba ditugaskan menjalankan tugas khas di bawah seksyen 50 dan bagi penggunaan kelengkapan yang disediakan baginya; yang
Perkhidmatan Bomba 45 (c) semua jumlah wang dan harta lain yang diberi kepada Pegawai Bomba dan dilucuthakkan atas perintah mahkamah; (d) derma atau hadiah yang diberikan kepada Kumpulan Wang atau anggota perseorangan Jabatan Bomba dan Penyelamat masing-masingnya dan diterima oleh Ketua Pengarah; (e) pendapatan yang didapati daripada pelupusan harta atau pelaburan yang telah dibeli atau didapati daripada wang Kumpulan Wang; (f) semua jumlah wang atau faedah yang diperoleh daripada penganjuran seminar atau peristiwa lain; dan (g) semua jumlah wang yang disumbangkan oleh Kerajaan. Jawatankuasa Kumpulan Wang Kebajikan Jabatan Perkhidmatan Bomba Jawatankuasa 48A. (1) Maka Kumpulan Wang Jabatan Perkhidmatan Bomba yang hendaklah mempunyai kawalan ke atas Kumpulan Wang. hendaklah ditubuhkan suatu (2) Jawatankuasa hendaklah terdiri daripada anggota berikut: (a) Ketua Pengarah sebagai Pengerusi; (b) dua Pegawai Kanan Bomba yang hendaklah dilantik oleh Menteri; dan (c) dua pegawai awam yang hendaklah dilantik oleh Menteri. (3) Tiada mesyuarat Jawatankuasa boleh diadakan tanpa kehadiran Ketua Pengarah. (4) Kuorum bagi mesyuarat Jawatankuasa adalah tiga.
46 Undang-Undang Malaysia AKTA 341 (5) Tertakluk kepada Akta ini, Jawatankuasa hendaklah mempunyai kuasa untuk mengawal selia prosidingnya. Wang bagi Kumpulan Wang hendaklah diperdapatkan hanya dengan kebenaran 48B. (1) Tiada seorang pun boleh menjalankan apa-apa kegiatan untuk mendapatkan wang bagi Kumpulan Wang tanpa terlebih dahulu mendapat kebenaran bertulis daripada Jawatankuasa. (2) Mana-mana orang yang melanggar subseksyen (1) melakukan suatu kesalahan. Pentadbiran dan penggunaan Kumpulan Wang 49. Kumpulan Wang hendaklah ditadbir mengikut peraturan-peraturan yang dibuat di bawah Akta ini, dan digunakan - (a) untuk memberi pampasan kepada Pegawai Bomba bagi perkhidmatan tambahan atau khas yang diberi oleh mereka; (b) bagi maksud - (i) mengadakan keselesaan, kesenangan dan faedah lain, yang tidak dipertanggungkan kepada hasil awam, bagi; atau (ii) memberi pinjaman kepada, Pegawai Bomba, bekas Pegawai Bomba yang telah bersara dengan pencen, ganjaran atau elaun lain atau orang yang bergantung sebahagiannya atau keseluruhannya kepada Pegawai Bomba atau bekas Pegawai Bomba yang telah mati pada masa kematiannya.
Perkhidmatan Bomba 47 BAHAGIAN IX PELBAGAI Tugas khas dan perbelanjaannya 50. (1) Atas permohonan mana-mana orang, Ketua Pengarah boleh, jika difikirkannya patut, menugaskan mana-mana pegawai diberi kuasa menjalankan tugas khas di dalam, di atas atau di persekitaran mana-mana premis, vesel, kenderaan, pesawat udara atau mana-mana struktur boleh alih yang dinyatakan oleh pemohon dan, bagi maksud itu, menyediakan apa-apa kelengkapan sebagaimana yang difikirkannya perlu. (2) Pemohon hendaklah membayar kepada Ketua Pengarah bagi perkhidmatan mana-mana pegawai diberi kuasa yang ditugaskan sedemikian dan bagi penggunaan apa-apa kelengkapan yang disediakan itu apa-apa fi sebagaimana yang ditetapkan. Mengganggu Pegawai Bomba, Pegawai Bomba Bantuan atau Pegawai Bomba Sukarela dalam melaksanakan tugasnya 51. Mana-mana orang yang bersengaja mencaci, menyerang, mengacau, menghalang, menggalang, atau mengganggu mana-mana Pegawai Bomba, Pegawai Bomba Bantuan atau Pegawai Bomba Sukarela yang bertindak dalam melaksanakan tugasnya atau mana- mana orang lain yang membantu Jabatan Bomba dan Penyelamat di bawah arahan tertentu Pegawai Bomba melakukan suatu kesalahan dan boleh, apabila disabitkan, didenda tidak melebihi lima puluh ribu ringgit atau dipenjarakan selama tempoh tidak melebihi lima tahun atau kedua-duanya. Kegagalan mematuhi arahan 52. Mana-mana orang yang tidak mematuhi apa-apa arahan yang diberikan oleh seorang pegawai diberi kuasa yang menjalankan tugasnya di bawah Akta ini melakukan suatu kesalahan.
48 Undang-Undang Malaysia AKTA 341 Pemakaian pakaian seragam tanpa kebenaran 53. Mana-mana orang, yang bukannya Pegawai Bomba atau Pegawai Bomba Bantuan, yang memakai apa-apa pakaian seragam Jabatan Bomba dan Penyelamat atau apa-apa pakaian yang mempunyai tanda khas, atau yang mungkin disalahkan sebagai, apa-apa pakaian seragam sedemikian melakukan suatu kesalahan. Pemalsuan dokumen, pernyataan palsu, dsb. 54. Mana-mana orang yang - (a) dengan niat hendak memperdaya, membuat atau memalsukan sesuatu perakuan bomba atau ada dalam milikannya suatu perakuan bomba tanpa kebenaran; atau (b) semasa membuat permohonan bagi perakuan bomba, membuat apa-apa pernyataan atau memberi apa-apa maklumat yang diketahuinya sebagai palsu dalam butir material atau dengan melulu membuat apa-apa pernyataan atau memberi apa-apa maklumat yang nyata palsu; atau (c) tatkala berupa mematuhi apa-apa kewajipan untuk memberi maklumat di bawah Akta ini, memberi apa-apa maklumat yang diketahuinya sebagai palsu dalam butir material atau dengan melulu memberi apa-apa maklumat yang nyata palsu; atau (d) membuat apa-apa catatan yang diketahuinya sebagai palsu dalam butir material dalam apa-apa daftar, buku, notis atau dokumen lain yang dikehendaki disimpan, disampaikan, atau diberi, di bawah Akta ini, melakukan suatu kesalahan.
Perkhidmatan Bomba 49 Kesalahan berkenaan dengan penggera kebakaran 55. Mana-mana orang yang merosakkan, menyembunyikan, mengaktifkan atau menyahaktifkan mana-mana penggera kebakaran tanpa sebab yang munasabah melakukan suatu kesalahan. Memberi laporan palsu mengenai kebakaran 56. Mana-mana orang yang bersengaja memberikan atau menyebabkan diberikan suatu laporan palsu mengenai kebakaran atau bencana lain melakukan suatu kesalahan dan boleh, apabila disabitkan, didenda tidak melebihi dua puluh ribu ringgit atau dipenjarakan selama tempoh tidak melebihi tiga tahun atau kedua-duanya. Kesalahan oleh pertubuhan perbadanan 57. Jika kesalahan di bawah Akta ini yang dilakukan oleh suatu pertubuhan perbadanan dibuktikan telah dilakukan dengan persetujuan atau pembiaran, atau disebabkan oleh apa-apa keabaian di pihak, mana-mana pengarah, pengurus, setiausaha, atau pegawai lain yang seumpamanya bagi pertubuhan perbadanan itu, atau mana-manaorang yang berupa bertindak atas apa-apa sifat sedemikian, maka dia serta pertubuhan perbadanan itu melakukan suatu kesalahan. (2) Jika hal ehwal sesuatu pertubuhan perbadanan diuruskan oleh anggotanya, maka subseksyen (1) hendaklah terpakai berhubungan dengan tindakan dan keingkaran seseorang anggota berkaitan dengan fungsi pengurusannya seolah-olah dia adalah seorang pengarah pertubuhan perbadanan itu. (1) Penalti am 58. Mana-mana orang yang melakukan suatu kesalahan di bawah Akta ini yang tiada penalti diperuntukkan dengan nyata baginya boleh, apabila disabitkan, didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya.
50 Undang-Undang Malaysia AKTA 341 Mengkompaun kesalahan 59. (1) Ketua Pengarah atau mana-mana Pegawai Bomba yang diberi kuasa olehnya secara bertulis boleh mengkompaun apa-apa kesalahan yang ditetapkan sebagai kesalahan boleh kompaun, dengan menerima daripada orang yang disyaki dengan munasabahnya melakukan kesalahan tersebut sejumlah wang yang tidak melebihi lima ratus ringgit: Dengan syarat bahawa Ketua Pengarah atau pegawai yang diberi kuasa sedemikian tidaklah boleh menjalankan kuasanya di bawah seksyen ini melainkan orang itu mengaku secara bertulis bahawa dia telah melakukan kesalahan tersebut dan meminta Ketua Pengarah atau pegawai tersebut menyelesaikan kesalahan itu di bawah seksyen ini. (2) Apabila apa-apa jumlah wang tersebut dibayar, orang yang disyaki dengan munasabahnya telah melakukan sesuatu kesalahan, jika dalam tahanan, hendaklah dibebaskan dan tiada prosiding selanjutnya boleh diambil terhadap orang itu. Kuasa memakai Akta bagi vesel dan struktur boleh alih 60. Peruntukan Akta ini hendaklah terpakai, tertakluk kepada ubah suaian sebagaimana yang ditetapkan, bagi - (a) vesel yang berada di tambatan atau di daratan bagi apa-apa tempoh atau dalam apa-apa hal keadaan yang ditetapkan; dan (b) khemah dan struktur boleh alih lain. Penyampaian notis dan dokumen lain 61. (1) Suatu notis atau dokumen lain boleh disampaikan kepada seseorang atau badan bagi maksud Akta ini - (a) dengan menghantar notis atau dokumen itu kepada orang itu; atau
Perkhidmatan Bomba 51 (b) dengan menghantar notis atau dokumen itu - (i) ke tempat tinggal atau tempat perniagaan yang biasa atau yang terakhir diketahui orang itu, kepada pekhidmatnya atau ahli keluarganya yang dewasa; atau (ii) ke pejabat berdaftar badan itu atau ke tempat perniagaan yang biasa atau yang terakhir diketahui badan itu, kepada pekhidmat atau ejennya; atau (c) dengan meninggalkan notis atau dokumen itu di dalam suatu sampul dialamatkan kepada orang atau badan itu - (i) di tempat tinggal atau tempat perniagaan yang biasa atau yang terakhir diketahui orang itu; atau (ii) di pejabat berdaftar badan itu atau di tempat perniagaan yang biasa atau yang terakhir diketahui badan itu; atau (d) dengan menghantar notis atau dokumen itu secara pos berdaftar dibayar dahulu kepada orang atau badan itu - (i) ke tempat tinggal atau tempat perniagaan yang biasa atau yang terakhir diketahui orang itu; atau (ii) ke pejabat berdaftar badan itu atau ke tempat perniagaan yang biasa atau yang terakhir diketahui badan itu. Jika nama atau alamat mana-mana pemunya atau penghuni premis yang hendak disampaikan apa-apa notis atau dokumen lain seperti yang disebut terdahulu tidak dapat dipastikan selepas suatu siasatan yang munasabah oleh orang yang hendak menyampaikan notis atau dokumen itu, maka notis atau dokumen tersebut bolehlah disampaikan dengan mengalamatkannya kepada orang yang hendak disampaikan notis atau dokumen itu dengan perihalan "pemunya" atau "penghuni" premis (dengan memperihalkannya) yang dimaksudkan oleh notis itu atau dokumen tersebut, dan dengan menghantarserahkannya (2)
52 Undang-Undang Malaysia AKTA 341 kepada mana-mana orang yang bertanggungjawab yang tinggal atau berupa tinggal di premis tersebut, atau, jika tiada orang yang sedemikian yang boleh dihantarserahkan notis atau dokumen itu, dengan meletakkan notis atau dokumen itu atau salinannya di mana-mana bahagian premis itu yang mudah kelihatan. (3) Suatu notis atau dokumen yang disampaikan melalui pos berdaftar dibayar dahulu di bawah perenggan (1)(d) hendaklah disifatkan telah disampaikan pada masa surat yang mengandungi notis atau dokumen itu dihantar serah dalam perjalanan biasa pos; dan adalah menjadi bukti penyampaian yang cukup bahawa surat itu telah dialamatkan dengan betul mengikut perenggan itu dan telah diposkan; tetapi jika surat itu dipulangkan melalui pos tidak dihantar, notis atau dokumen itu hendaklah disifatkan telah tidak disampaikan. (4) Dalam seksyen ini, "badan" termasuklah pertubuhan perbadanan atau perkongsian. Kewajipan untuk memberitahu jika berlakunya kebakaran 61A. Jika berlakunya kebakaran ke atas mana-mana premis, kenderaan atau vesel, pemunya premis, kenderaan atau vesel, atau penghuni atau orang yang mempunyai pengurusan sepenuhnya ke atas premis itu, hendaklah dengan serta-merta memberitahu berlakunya kebakaran itu kepada balai bomba yang terdekat. Kuasa membuat peraturan-peraturan bagi 62. (1) Menteri melaksanakan tujuan dan peruntukan Akta ini dengan lebih baik, dan khususnya, tetapi tanpa menjejaskan keluasan peruntukan terdahulu, bagi semua atau mana-mana perkara yang berikut: boleh membuat peraturan-peraturan (a) mengawal selia pengilangan, penjualan, pemasangan, pengujian, semula kelengkapan menentang kebakaran atau pepasangan keselamatan kebakaran; penservisan, dan pengecasan
Perkhidmatan Bomba 53 (b) menetapkan jenis, tempat, dan pengujian kelengkapan menentang kebakaran atau pepasangan keselamatan kebakaran yang digunakan dalam mana-mana premis; (c) mengawal selia penubuhan pasukan bomba di organisasi persendirian, institusi pendidikan dan organisasi sukarela; (ca) mengawal selia penubuhan, tugas dan kuasa pasukan bomba sukarela; (d) mengawal selia penubuhan, tugas dan kuasa organisasi keselamatan kebakaran di premis ditetapkan; (e) menetapkan pakaian seragam, tanda pangkat, kad pengenalan diri dan keperluan yang hendak dibekalkan kepada Pegawai Bomba, Pegawai Bomba Bantuan dan Pegawai Bomba Sukarela; (f) mengadakan peruntukan bagi semua perkara yang berhubungan dengan Pegawai Bomba Bantuan dan Pegawai Bomba Sukarela, termasuk tugas, kuasa, elaun dan pampasan mereka; (g) menetapkan tatasusila bagi Pegawai Bomba; (h) melarang, menyekat, atau mengawal pembakaran oleh mana-mana orang akan hutan, belukar, atau tumbuhan- tumbuhan lain di mana-mana kawasan; (i) mengawal selia semua perkara yang berhubungan dengan keselamatan kebakaran dan langkah berjaga-jaga kebakaran; (j) melarang, menyekat, atau mengawal pembakaran bahan mudah terbakar; (k) mengawal selia pengangkutan, penggunaan, pengendalian, atau penstoran bahan mudah terbakar; (l) menetapkan fi yang kena dibayar di bawah peruntukan Akta ini;
54 Undang-Undang Malaysia AKTA 341 (m) menetapkan perkara yang boleh atau dikehendaki ditetapkan; (n) menetapkan kesalahan di bawah Akta ini yang boleh dikompaun, tatacara yang hendak diikuti dan borang yang hendak dipakai semasa mengkompaun; (o) mengawal selia pengendalian Kumpulan Wang Kebajikan Jabatan Perkhidmatan Bomba. (2) Menteri boleh, dalam peraturan-peraturan yang dibuat di bawah subseksyen (1), menetapkan penalti denda yang tidak melebihi sepuluh ribu ringgit atau penjara selama tempoh tidak melebihi tiga tahun atau kedua-duanya kerana pelanggaran mana-mana peruntukan peraturan tersebut dan, dalam hal kesalahan yang berterusan, sejumlah wang yang tidak melebihi satu ratus ringgit bagi setiap hari yang kesalahan itu berterusan selepas sabitan. Pemansuhan 63. (1) Bahagian X Akta Kerajaan Tempatan 1976 [Akta 171] adalah dimansuhkan. (2) Enakmen Perkhidmatan Bomba bagi Negeri Sabah [En. 12/1971] adalah dimansuhkan. ______________________________
Perkhidmatan Bomba 55 JADUAL PERTAMA AKTA PERKHIDMATAN BOMBA 1988 BORANG A [Subseksyen 8(1)] NOTIS MENGHAPUSKAN BAHAYA KEBAKARAN Kepada... SILA AMBIL PERHATIAN bahawa †Ketua Pengarah Bomba dan Penyelamat, setelah berpuas hati tentang adanya di ... (premis) suatu bahaya kebakaran, iaitu ... (perihalkan bahaya kebakaran itu) dengan ini, menurut subseksyen 8(1) Akta Perkhidmatan Bomba 1988, menghendaki tuan, dalam masa ... dari penyampaian notis ini, (1) menghapuskan bahaya kebakaran itu, dan bagi tujuan itu hendaklah ... (nyatakan kerja yang hendak dilaksanakan) dan (2)* melakukan apa jua yang perlu bagi mencegah berulangnya bahaya kebakaran itu, dan bagi tujuan tersebut hendaklah... (nyatakan kerja yang hendak dilaksanakan) SILA AMBIL PERHATIAN BAHAWA jika tuan tidak mematuhi apa-apa kehendak notis ini dalam masa yang dinyatakan, tuan melakukan suatu kesalahan yang mana apabila disabitkan tuan boleh didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya dan didenda selanjutnya sebanyak satu ratus ringgit bagi setiap hari yang kesalahan itu berterusan selepas sabitan. Bertarikh pada... hari bulan ... 20... (Ketua Pengarah Bomba dan Penyelamat) †"atau mana-mana Pegawai Bomba yang telah diwakilkan kuasa kepadanya oleh Ketua Pengarah". *Potong jika tidak perlu. ______________
56 Undang-Undang Malaysia AKTA 341 AKTA PERKHIDMATAN BOMBA 1988 BORANG B [Subseksyen 8(2)] NOTIS MENGHAPUSKAN BAHAYA KEBAKARAN BERIKUTNYA Kepada... SILA AMBIL PERHATIAN bahawa †Ketua Pengarah Bomba dan Penyelamat, setelah berpuas hati bahawa bahaya kebakaran yang bagi menghapuskannya suatu notis menghapuskan bahaya kebakaran bertarikh ... hari bulan ... telah disampaikan kepada tuan* [dan yang telah pun dihapuskan sejak itu] mungkin akan berulang lagi di ... (premis) dengan ini, menurut subseksyen 8(2) Akta Perkhidmatan Bomba 1988, menghendaki tuan, dalam masa ... dari penyampaian notis ini, melakukan apa jua yang perlu bagi mencegah berulangnya bahaya kebakaran itu, dan bagi tujuan tersebut hendaklah ... (nyatakan kerja yang hendak dilaksanakan) SILA AMBIL PERHATIAN BAHAWA jika tuan tidak mematuhi apa-apa kehendak notis ini dalam masa yang dinyatakan, tuan melakukan suatu kesalahan yang mana apabila disabitkan tuan boleh didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua- duanya dan didenda selanjutnya sebanyak satu ratus ringgit bagi setiap hari yang kesalahan itu berterusan selepas sabitan. Bertarikh pada ... hari bulan ... 20... (Ketua Pengarah Bomba dan Penyelamat) †"atau mana-mana Pegawai Bomba yang telah diwakilkan kuasa kepadanya oleh Ketua Pengarah". *Potong jika kebakaran belum lagi dihapuskan. ______________
Perkhidmatan Bomba 57 AKTA PERKHIDMATAN BOMBA 1988 BORANG C [Subseksyen 13(2)] NOTIS UNTUK MEMBERI SEBAB BAHAWASANYA saya telah menerima suatu aduan daripada... (nama dan pangkat Pegawai Bomba) bahawa... (isi pokok aduan yang diterima) MAKA ADALAH DENGAN INI DIPERINTAHKAN SUPAYA... (penentang) hadir di Mahkamah Majistret di... pada... hari bulan... 20... jam... untuk memberi sebab kenapa perintah tutup tidak patut dibuat berkenaan dengan... (premis) Diberi di bawah tandatangan saya dan meterai mahkamah, pada ... hari bulan ... , 20 ... (METERAI) Majistret ______________
58 Undang-Undang Malaysia AKTA 341 AKTA PERKHIDMATAN BOMBA 1988 BORANG D [Subseksyen 13(3)] PERINTAH TUTUP BAHAWASANYA †Ketua Pengarah Bomba dan Penyelamat, telah, melalui suatu aduan, memohon kepada mahkamah ini bagi suatu perintah tutup berkenaan dengan... (premis) atas alasan... DAN BAHAWASANYA ... , pemunya premis itu, dan ... , penghuni premis itu, telah disampaikan notis meminta mereka memberi sebab kenapa suatu perintah tutup tidak patut dibuat* [dan... tersebut telah tidak memberikan sebab, dan ... tersebut telah tidak hadir untuk memberi sebab]: OLEH ITU, setelah berpuas hati bahawa apa-apa penggunaan premis itu sebagaimana yang dinyatakan di bawah ini boleh pada materialnya meningkatkan kemungkinan berlakunya kebakaran atau bencana lain atau bahaya kepada nyawa atau harta akibat daripada kejadian kebakaran atau kejadian apa-apa bencana lain dan bahawa dengan yang demikian adalah perlu untuk melarang penggunaan yang sedemikian, saya, menurut subseksyen 13(2) Akta Perkhidmatan Bomba 1988, dengan ini melarang penggunaan premis itu bagi kegunaan berikut, iaitu... Diberi di bawah tandatangan saya dan meterai mahkamah, pada ... hari bulan... 20... (METERAI) Majistret †"atau mana-mana Pegawai Bomba yang telah diwakilkan kuasa kepadanya oleh Ketua Pengarah". Ubah suaikan mengikut keperluan hal keadaan. ______________
Perkhidmatan Bomba 59 AKTA PERKHIDMATAN BOMBA 1988 BORANG E [Subseksyen 35(2)] NOTIS UNTUK MEMBERI SEBAB BAHAWASANYA saya telah menerima suatu aduan daripada... (nama dan pangkat Pegawai Bomba) bahawa... (isi pokok aduan yang diterima) MAKA ADALAH DENGAN INI DIPERINTAHKAN SUPAYA... (penentang) hadir di Mahkamah Majistret di... pada... hari bulan... 20... jam... untuk memberi sebab kenapa perintah larangan tidak patut dibuat berkenaan dengan ... (premis) Diberi di bawah tandatangan saya dan meterai mahkamah, pada ... hari bulan... 20 ... (METERAI) Majistret ______________ AKTA PERKHIDMATAN BOMBA 1988 BORANG F [Subseksyen 35(3)] PERINTAH LARANGAN BAHAWASANYA †Ketua Pengarah Bomba dan Penyelamat, telah, melalui suatu aduan, memohon kepada mahkamah ini bagi suatu perintah larangan berkenaan dengan...
60 Undang-Undang Malaysia AKTA 341 ... (premis) atas alasan ... DAN BAHAWASANYA... , pemunya premis itu, dan... , penghuni premis itu, telah disampaikan notis meminta mereka memberi sebab kenapa suatu perintah larangan tidak patut dibuat *[dan... tersebut telah tidak memberi sebab, dan... tersebut telah tidak hadir memberi sebab]: OLEH ITU, setelah berpuas hati bahawa apa-apa penggunaan premis itu sebagaimana yang dinyatakan di bawah ini boleh membahayakan manusia atau harta jika berlaku kebakaran dan bahawa dengan yang demikian adalah perlu untuk melarang penggunaan yang sedemikian, saya, menurut subseksyen 35(2) Akta Perkhidmatan Bomba 1988, dengan ini *melarang penggunaan premis yang tersebut di atas/menyekat penggunaan premis yang tersebut di atas, iaitu ... Diberi di bawah tandatangan saya dan meterai mahkamah, pada ... hari bulan ... 20... (METERAI) Majistret †"atau mana-mana Pegawai Bomba yang telah diwakilkan kuasa kepadanya oleh Ketua Pengarah". *Ubah suaikan mengikut keperluan hal keadaan. ______________
Perkhidmatan Bomba 61 AKTA PERKHIDMATAN BOMBA 1988 BORANG G [Subseksyen 35A(1)] PERINTAH SUPAYA MENGHENTIKAN KEGIATAN BAHAWASANYA Ketua Pengarah Bomba dan Penyelamat berpuas hati bahawa terdapat berkenaan dengan ... (premis) suatu kegiatan, iaitu ... dan bahawa apa-apa penerusan kegiatan ini akan menimbulkan bahaya kebakaran serta-merta yang memudaratkan keselamatan nyawa dan harta; DAN BAHAWASANYA Ketua Pengarah Bomba dan Penyelamat berpuas hati bahawa apa-apa kelewatan kerana permohonan bagi mendapatkan, dan pemerolehan, perintah larangan daripada Mahkamah Tinggi akan dengan nyatanya meningkatkan risiko kepada nyawa atau harta itu: MAKA OLEH YANG DEMIKIAN saya, menurut subseksyen 35A(1) Akta Perkhidmatan Bomba 1988, dengan ini memerintahkan supaya kegiatan ... dalam premis yang tersebut di atas dihentikan dengan serta-merta. Bertarikh... hari bulan ... 20... (Ketua Pengarah Bomba dan Penyelamat) ______________
62 Undang-Undang Malaysia AKTA 341 JADUAL KEDUA [Subseksyen 3(6)] (A) PANGKAT PEGAWAI BOMBA (i) Penguasa Bomba Ketua Pesuruhjaya Bomba Pesuruhjaya Bomba Timbalan Pesuruhjaya Bomba Penolong Kanan Pesuruhjaya Bomba Penolong Pesuruhjaya Bomba Penguasa Kanan Bomba I Penguasa Kanan Bomba II Penguasa Bomba (ii) Penolong Penguasa Bomba Timbalan Penguasa Bomba Penolong Kanan Penguasa Bomba Penolong Penguasa Bomba (iii) Pegawai Bomba Pegawai Bomba Tinggi Pegawai Bomba Kanan I Pegawai Bomba Kanan II Pegawai Bomba (B) PANGKAT PEGAWAI BOMBA BANTUAN Pegawai Bomba Bantuan Tinggi Pegawai Bomba Bantuan Kanan I Pegawai Bomba Bantuan Kanan II Pegawai Bomba Bantuan
Perkhidmatan Bomba 63 (C) PANGKAT PEGAWAI BOMBA SUKARELA Pegawai Bomba Sukarela Tinggi Pegawai Bomba Sukarela Kanan I Pegawai Bomba Sukarela Kanan II Pegawai Bomba Sukarela ______________________________
Undang-undang yang meminda Akta A799 Akta A879 Akta A1568 UNDANG-UNDANG MALAYSIA Akta 341 AKTA PERKHIDMATAN BOMBA 1988 SENARAI PINDAAN Tajuk ringkas Akta Perkhidmatan Bomba (Pindaan) 1991 Akta Perkhidmatan Bomba (Pindaan) 1994 Akta Perkhidmatan Bomba (Pindaan) 2018 ____________ 64 Berkuat kuasa dari 12-04-1991 04-03-1994 01-09-2018
Perkhidmatan Bomba 65 UNDANG-UNDANG MALAYSIA Akta 341 AKTA PERKHIDMATAN BOMBA 1988 SENARAI SEKSYEN YANG DIPINDA Seksyen Kuasa meminda Berkuat kuasa dari Tajuk panjang Akta A1568 01-09-2018 2 Akta A799 Akta A1568 12-04-1991 01-09-2018 3 Akta A879 Akta A1568 04-03-1994 01-09-2018 4 Akta A1568 01-09-2018 4A Akta A1568 01-09-2018 4B Akta A1568 01-09-2018 4C Akta A1568 01-09-2018 4D Akta A1568 01-09-2018 6 Akta A1568 01-09-2018 7 Akta A879 04-03-1994 7A Akta A1568 01-09-2018 7B Akta A1568 01-09-2018 18 Akta A1568 01-09-2018 18A Akta A1568 01-09-2018 20 Akta A1568 01-09-2018
66 Seksyen 27A 29 32 33 35A 35B 45 48 48A 49 51 56 61A 62 Jadual Pertama Jadual Kedua Kuasa meminda Akta A1568 Akta A1568 Akta A1568 Akta A1568 Akta A879 Akta A879 Akta A1568 Akta A799 Akta A799 Akta A799 Akta A1568 Akta A1568 Akta A1568 Akta A879 Akta A1568 Akta A879 Akta A879 Akta A1568 ____________ Berkuat kuasa dari 01-09-2018 01-09-2018 01-09-2018 01-09-2018 04-03-1994 04-03-1994 01-09-2018 12-04-1991 12-04-1991 12-04-1991 01-09-2018 01-09-2018 01-09-2018 04-03-1994 01-09-2018 04-03-1994 04-03-1994 01-09-2018